เห็นป้ายโฆษณาหน้าร้าน โอโห Sweet Toast มันน่ากินมว๊าก แถมช่วงนี้มันมีโปรโมชั่นด้วย ชุดละ 165 บาทเท่านั้น มีให้เลือกแบบ topping เป็น Strawberry, กล้วย, Peach, และแอปเปิ้ล รสชาติจะเป็นอย่างไรนั้น อีกสักครู่ไช้ชวนชิมจะพาไปชิม

ต้องบอกว่าวันธรรมดาร้านนี้ค่อนข้างคนน้อย ตอนราวๆ 5 โมงเย็น มีคนกินอยู่แค่ 3 โต๊ะ พนักงานนำเมนูมาเสิร์ฟให้ มีตั้งแต่ของคาวเป็น Toasted sandwich ใส้ต่างๆ ทุกจานราคา 100 บาท (Grilled ham cheese with chilled mayo, grilled ham & cheese, grilled creamy spinach, grilled garlic & mushroom, grilled pork teriyaki) ส่วนสลัดมี Caesar Salad 130 บาท, Healthy salad 120 บาท, Spicy tuna salad 150 บาท

ถ้าสั่งไอศครีม a la carte scoop ละ 59 บาท/ 2 scoop 109 บาท ถ้าใส่โคนเพิ่ม 20 บาท นอกจากนี้ยังมีเมนูแนะนำเป็น Honey Sweet Toast และ Chocolate Lava 

ผมมีเมนูในใจแล้วล่ะ อยากลอง Sweet Toast แต่กินสตรอเบอร์รี่ และกล้วยจนเบื่อแล้ว เลยขอลองรส Peach ซะหน่อย เห็นเมนูตอนเสิร์ฟแล้วน้ำลายหก บรรจงถ่ายรูปครบทุกมุมแล้วก็เริ่มตัดขนมปังกิน โอโหมันกรอบมาก ไม่สิจริงๆต้องบอกว่าแข็งมาก เสียงมีดหั่นเหมือนเลื่อย พอเอาเข้าปากเท่านั้น พระเจ้าจอร์จมันแข็งจนทิ่มเพดานปาก ขนมปังมันแห้งเหมือนขนมปังให้อาหารปลา พอเอาไปปิ้งมันยิ่งแข็งเข้าไปใหญ่ แนะนำให้บี้แล้วปล่อยให้ไอศครีมมันซึมเข้าเนื้อ รสชาติมันจะดีขึ้น อันนี้ไม่ได้ตั้งใจหยาบคาย แต่ขออนุญาตประณามร้านที่ copy honey toast ของ after you มาแล้วทำให้เสียรสชาติต้นตระกูล เคยกินของ iberry เหมือนกัน รสชาติแย่ไม่แพ้กัน โชคดีมีไอศครีมวนิลา และช็อคโกแลตช่วย มิอย่างนั้นคงรู้สึกแย่ไปกว่านี้ ถ้าจะกลับมาร้านนี้อีกครั้ง ขอกินไอติมอย่างเดียว เมนูอื่นข้าขอไม่แตะ เพราะมันสวยแต่รูป จูบไม่หอมอ่ะ



